Andreas Rotevatn
2026-03-27 22:30 - 23:30 (Europe/Oslo) | Gamlekinoen, Uttrågata 9, Voss, 5700
Foto: Grappa musikkforlag
Andreas Rotevatn er ein av dei mest originale og allsidige musikarane me har. Ikkje berre skriv han gode tekstar, men han er også komponist, vokalist og trombonist! I gamlekinoen under Vossa Jazz får de høyra musikk som er energisk, suggererande og inderleg, spelt av dei fremste live-musikarane i landet.
Dette seier Bergens tidende:
«Tenk at musikk kan være så leken og innfallsrik, så energisk, drivende og kødden, så smart og så dum! Musikken er pop, men ikke popete. Det er jazzete, men
ikke jazz. Men hvem bryr seg egentlig om slike kategorier? Andreas Rotevatn er rett og slett grisebra musikk. Terningkast 6»
Andreas Rotevatn – trombone, tangentar & vokal
Sander Nordahl – gitar
Nikolai Hængsle – bass
Elias Tafjord – trommer

Benedicte Maurseth: Mirra
2026-03-29 15:30 - 16:30
Foto: Agnete Brun
BENEDICTE MAURSETH: Mirra
Benedicte Maurseth – hardingfele
Håkon Mørch Stene – melodisk og rytmisk slagverk, elektronikk
Mats Eilertsen – kontrabass, el-bass
Morten Qvenild – piano, elektronikk
Me er svært glade for at Benedicte Maurseth kjem til Vossa Jazz 2026 med sitt nyaste album Mirra.
Mirra er oppfylgjaren til Hárr (2022) som vart tildelt Nordic Music Prize og vart kåra til eit av årets 10 beste folkemusikkalbum i verda i The Guardian. Også Mirra har fått strålande meldingar i inn og utland. For å sitere ein av dei: Mektig er kanskje ikke et stort nok ord for Benedicte Maurseths «Mirra». – Ando Woltmann, Morgenbladet.
Dette seier Maurseth sjølv om albumet:
«Med verket Mirra får publikum vera med på årsyklusen til villreinen. Frå graving i snøen om vinteren, til kalving om våren, ekstasen deira over å finna friske bjørkeskot og sopp på sommarbeitet, jaktsesongen, og til dess snøen atter legg seg over landskapet, og flokken delar seg og graver vidare gjennom ein ny vinter. Villreinens distinkte grynte- og klikkelydar er tidvis solistar i komposisjonane, samt deira åtferd, alt dikta med utgangspunkt i folkemusikkens suggererande repetisjonar, inspirert av minimalisme, krautrock og fri improvisert musikk. Og framfor alt er han dikta med utgangspunkt i dette eineståande dyret, som har vore ein del av vår naturmangfald i tusenvis av år. Eit dyr som no også er raudlista, fyrst og fremst grunna oss menneska og våre krav på naturen kring oss».
Konserten er ein del av turnéordninga til Vestnorsk jazzsenter «Den musikalske stamvegen».
